**НАРОДНО ЧИТАЛИЩЕ “ОТЕЦ ПАИСИЙ-1909” С. МАЛЕВО**

Тел.,e-mail: chitalishte1909\_malevo@abv.bg

**ПЛАН-ПРОГРАМА ЗА ДЕЙНОСТ НА**

**НАРОДНО ЧИТАЛИЩЕ**

**«ОТЕЦ ПАИСИЙ-1909» С. МАЛЕВО**

**ЗА 2021 ГОДИНА**

**1.ВЪВЕДЕНИЕ:**

Годишната програма за развитие  на читалищната дейност през 2021г. е съобразена с изискванията на чл. 26 а, ал. 2 от Закона за народните читалища. Изготвянето на програмата за развитие на читалищната дейност през 2021г. цели обединяване на усилията за развитие и утвърждаване на читалището като важна обществена институция, градяща културната идентичност на населеното място.

Тя обобщава най-важните моменти в работата на читалището, приоритети, цели и задачи, които ще спомогнат за развитието, укрепването и модернизирането му в общодостъпно и желано място за местната общност. Ще се работи за създаване на условия за превръщането на институцията в културен център,  утвърждаващ ценностите на гражданското общество.

**2.АНАЛИЗ НА СЪСТОЯНИЕТО НА ЧИТАЛИЩЕТО:**

На територията на с. Малево функционира Народно читалище „ОТЕЦ ПАИСИЙ-1909“.

Читалището има изключително значение за укрепване, популяризиране и развитие на българската идентичност, традиционната култура и духовни ценности.

**2.1. Външната среда осигурява следните възможности:**

*Културно разнообразие*

*Сътрудничество с*:

* Министерство на културата
* Областна администрация Смолян;
* Община Чепеларе;
  + РЕКИЦ ”Читалища”;
  + Читалища;
  + Граждански сдружения и фондации:
  + Сътрудничество на доброволци;
* Участие и работа по проекти, осигуряващи европейско и др. финансиране.

**2.2. Кои са силните страни на вътрешната среда:**

* Кадрови ресурс с дългогодишен стаж в сферата на читалищната дейност;
* Материална база: обновяване и поддръжка  на сградния фонд, извършен козметичен ремонт.
* Интерес към търсене и развиване на нови форми на читалищна дейност;

**2.3. Слаби страни:**

* Територии, засегнати от обезлюдяване.

-спирала на намаляващото и застаряващо население;

-свиване на селските райони - показател за по-широка структурна криза на

културния, икономически и трудов пазар;

**2.4 Предизвикателства**

• Как да работим по-добре с изкуствата и културата, за да посрещнем потребностите

на оскъдното население и по-ниските нива на взаимодействие?

• Как да се включат селските възрастни населения в културни и художествени

практики?

• Как да осигурим устойчиви културни разработки за празни сгради и неизползвана

инфраструктура?

**3.СТРАТЕГИЧЕСКИ ЦЕЛИ**

* Подпомагане на традиционните читалищни дейности и търсене на нови съвременни форми за тяхното развитие;
* Създаване на нови условия за развитие и утвърждаване на библиотеката при читалището като център за библиотечно-информационно обслужване на широк кръг потребители;
* Развитие на професионалните умения и повишаване на квалификацията на работещите в културната институция;
* Засилване интереса на краеведската дейност на местната общност към културно минало на родния край.;
* Изграждане на реално партньорство с институции за реализиране на цялостната културна политика .

**ОПЕРАТИВНИ ДЕЙНОСТИ ЗА РЕАЛИЗИРАНЕ НА  
ПЛАН-ПРОГРАМАТА**

**А. БИБЛИОТЕЧНА ДЕЙНОСТ**

Библиотечната дейност  е една от дейностите за читалището като културна институция.

Работата на библиотеката ще бъде насочена към:

1.  Поддържане на библиотека на свободен достъп за библиотечно

обслужване на читатели.

2.  Обновяване на библиотечната дейност и обогатяване на библиотечния фонд с  художествена литература.

3.   Изготвяне на библиографски справки по различни теми;

4.   Инициатива „Книга за всеки” – въвеждане на системата за обслужване

на възрастни читатели и такива с физически увреждания;

5.   Организиране  презентации на нови литературни творби и автори от местно и

национално значение.

6.   Провеждане традиционни срещи „На гости в библиотеката”…… ;

**Б.  ЛЮБИТЕЛСКО ХУДОЖЕСТВЕНО ТВОРЧЕСТВО**

Съществена част от дейността на читалището е грижата за разширяване и  развитие на любителското художествено творчество.

Художествено-творческата дейност в читалището цели запазване и развитие натрадиционните ценностина българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност, читалището ще работи за привличане на млади хора за участие в инициативи на читалищните самодейни колективи. С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание, отчитане и съхранение богатството на местната  култура. Чрез тази дейност читалището ще има възможност за популяризиране на общината, областта в страната и чужбина.

Към читалището за творчески сезон /2021 ще функционират:

**1.Образователни дейности:**

Кръжоци, клубове, школи по изкуства:

Любителски кръжок за възстановяване на стари занаяти /“Покажи ми бабо“/

Клуб „Знам и мога „-лято в библиотеката- занимание за деца

Музейни колекции –стари изделия и предмети- обновяване и поддържане.

Организиране на курс за компютърна грамотност.

**2.Любителско творчество (поддържане и изяви на художествени състави);**

Танцови състави **и групи** /**битови**/(кратко описание);

Танцов клуб „Щуро малевче“- съществува вече 5 години, ГАФ „Дядо ,баба и внуче“ от 10 години.

**3.Организиране** **на празници**- фестивали, събори, изложби, творчески вечери,

граждански инициативи и др.

**4**.**Поддържане и доказани изяви на художествени състави и създаване на нови;**

ангажирано участие в общинските конкурси, празници и др. прояви.

**5.Специално внимание и подкрепа на младите дарования** - за включването им в

местни творчески инициативи със заинтересовани институции относно, културното

възпитание младите хора и стимулиране на творческите им възможности /музика,

фолклор, традиционни изкуства, краезнание, литература и др. ***през летните месеци****.*

**6.Събиране на материали за културно-историческото минало** и етнографията на с. Малево.

**7.Нематериално културно наследство** – съхраняване и предаване на традиционна

култура, участие в националната система „Живи човешки съкровища –

България”.

**8.Нови дейности, заложени в програмата на читалището-** в т.ч. работа по проекти, осъществено сътрудничество с други културни институции.

**9.Осъвременяване на читалищните дейности и услуги чрез обучение на хората от всички възрасти с цел развитие на гражданското общество.** Читалището – място за учене през целия живот. Обучение на желаещи за повишаване на компютърна грамотност и работа с модерна технология.

**10. Социална политика на читалището,** в т.ч. работа с различни възрастови групи, извършване и участие в доброволческа дейност.

**Други:** Предоставяне на компютърни и интернет услуги.

**КУЛТУРЕН КАЛЕНДАР**

|  |  |  |  |
| --- | --- | --- | --- |
| **Месец** | **Събитие** | **Дата** | **Място на провеждане** |
| Януари | Годишнина от рождението на Христо Ботев- отбелязване – литературно четене на поезия на Ботев; тържествено честване | 06.01 | Библиотека |
| Провеждане на курс за възстановяване на стари традиции и занаяти“ Покажи ми бабо“/плетива и ръкоделия | 20.01 | Библиотека |
| Обредни празници:  Бабин ден-пресъздаване на обичая, сценка | 21.01 | Библиотека |
| Кулинарно изложение –„Бабина софра“-  ястия от старите тефтери на баба, оценка и награда. | 30.01 | Библиотека |
| Февруари | Трифон Зарезан. Празник на домашно приготвено вино  -дегустация, оценки и награди. | 14.02. | Фоайе -читалище |
| Отбелязване годишнина от гибелта на Васил Левски. Поднасяне на венци и цветя на паметника в с. Малево. Рецитал на самодейци. | 19.02 | Паметник Васил Левски |
| Работилница „мартеници“-изработване на мартеници за хората от селото. | 26.02 | Библиотека |
| Март | Деня на самодееца и празник на мартеницата. Песни и хора на самодейците, връзване на мартеници , изработени от сръчни самодейци, посрещане на Баба Марта. | 01.03. | Център село Малево |
| Тържествено отбелязване на Националния празник на България. Стихове и песни на самодейци. | 03.03 | Център село Малево |
|  | Отбелязване на 8-ми март с музикална програма и томбола. | 08.03 | Читалище |
|  | Първа  пролет -Концертна програма с участие на: ГАФ «Дядо, баба и внуче»  ТК “Щуро малевче“ | 21.03 | Читалище |
| Април | Ден на хумора и сатирата. Четене и забавление на хумористични произведения. Хумористична сценка. | 01.04 | Читалище |
| Ден на здравния работник-здравна беседа посветена на рак на гърдата. | 07.04 | Библиотека |
| Великденски празници, боядисване на яйца и определяне на «най-шарено яйце»- награда | 29.04 | Библиотека |
|  | Организиране на екскурзия | 20.04-30.04 | ………… |
| Май | Участие на общински мероприятия ,свързани с майски културни празници. | 01.05-31.05 | Община Чепеларе |
|  | Ден на славянската писменост и култура -честване | 24.05. | Читалище |
| Юни | Ден Христо Ботев и загиналите за свободата на България. Паметно честване | 02.06. | Център с. Малево |
| Участие в ЕАФФ „Жива вода“ в гр. Хисаря. | …………. | гр. Хисаря |
| Празнуване на обичая- „Еньовден”;  -събиране на лечебни билки ,песни и наричания свързани с обичая  -приготвяне на обреден хляб и отвара от лечебните билки | 24.06. | Хорище с. Малево |
| Юли | Празник на с. Малево:  „Илинден“  участие на:  ГАФ „ Дядо, баба и внуче“  ТК „Щуро малевче“  Веселие с народни песни и танци. | ……………. | Читалище  Хорище с. Малево |
| Август | Участие в празник на меда. Изложение на домашен мед, оценка и награда. Приготвяне на родопски кътми. | 15.08 | Център с. Малево |
| Забавления за деца през м. август по предварително подготвена и съгласувана с възрастни програма „Лято в Библиотеката“, занимателна дейност- „Знам и мога“ | 01-31.08. | Библиотека |
| Септември | Отбелязване Ден на Съединението–паметно честване | 06.09. | Читалище |
| Участие в черноморски фестивал гр. Китен-Царево-Приморско | 01.09-30.09. | Китен- Царево-Приморско |
|  | Отбелязване Ден на независимостта  Обособяване на информационен кът с материали и публикации за събитието. | 22.09. | Читалище |
| Октомври | Отбелязване Ден на възрастните хора, посещение на най- възрастните хора и оказване на помощ | 01.10 | с. Малево |
| Ноември | „Вам будители народни” – кът с материали за народните будители; рецитал и песни; | 01.11. | Читалище |
| Декември | Доброволческа и дарителска кампания | 03.12 | с. Малево |
| Коледно - новогодишни празници -Коледен концерт с участието на самодейците. | 23-31.12. | Читалище, център с. Малево |

**ДРУГИ ДЕЙНОСТИ**

-участие в местни, регионални, национални празници и международни фестивали;

-участие в Съборът на народното творчество и животновъдството „Рожен“

-Събор на Българското народното творчество ”Копривщица”

-инициатива от международно и национално значение:;

-участия на работещите читалищата в обучения за повишаване на квалификацията,

работни срещи, дискусии и други форми за развитие на капацитета на служителите:

-участие в обучения на РЕКИЦ „Читалища”:

-иницииране на социални дейности с различни възрастови групи , хора с увреждания

-доброволчески инициативи:/ седмицата на гората- почистване на еко-пътеки и залесяване на фиданки.

-подпомагане на населението при бедствени ситуации и др.

**СРОК ЗА ИЗПЪЛНЕНИЕ И ОТЧЕТ НА ПРОГРАМАТА**

Срокът за изпълнение на програмата е в рамките на бюджетната 2021 година;

Съгласно чл. 26 а, ал. 4 от Закона за народните читалища Председателят на

читалището представя  в срок до  31.03.2021 г. пред Кмета на Община Чепеларе и Общинския съвет доклад за осъществените  дейности в изпълнение на Програмата и за изразходваните от бюджета средства през 2020 г.

Забележка: Програмата е отворена за допълнения. Тя визира най-общите положения, залегнали в плановете за работа през предстоящата 2021 година. Промени по програмата се съгласуват с читалищното настоятелство и се представят в Община Чепеларе

Изготвил: Дамяна Гарова

Председател на НЧ „Отец Паисий-1909“ с.Малево